**Vianočné dobrodružstvo**

***"Najlepší spôsob ako sa rozveseliť je pokúsiť sa rozveseliť niekoho druhého."  
- MarkTwain***

Týmto mottom sme sa riadili počas našich predvianočných divadelných vystúpení.

Tak ako minulý rok sme aj tento v dňoch 12. a 13. decembra 2013 boli s našimi divadelníčkami – študentkami druhého ročníka odbor sociálno-výchovný pracovník, rozveseliť klientov zariadenia pre seniorov v Mokrom Háji, Skalici a Senior dome Terézia. Okrem toho sme zavítali i k mladším divákom - žiakom súkromnej základnej školy na Gorkého ulici v Skalici, boli sme aj u klientov zariadenia DSS Zelený dom v Skalici a nevynechali sme ani tých najmenších – deti v špeciálnej materskej škole v Skalici.

Toto divadelné predstavenie s názvom Vianočné dobrodružstvo, ktorého autorkou je Klára Madunická, aj tento krát dotvárali i talenty našich dvoch profesorov I. Černina a R. Srnca. Obohatili ho i nové študentky odboru učiteľstvo pre materské školy a vychovávateľstvo - Natália a Lucia, ktoré spolu s druháčkami na záver zahrali a zaspievali vianočné koledy.

Naplnení vianočnou atmosférou aj radosťou sme sa rozlúčili a tešíme sa už na naše ďalšie stretnutia.

Mgr. L. Suchá